[{"text_idx": "#000000", "text": "Uuring: Eesti influencerite hinnastamise ja koosto\u0308o\u0308de tegemise po\u0303himo\u0303tted"}, {"text_idx": "#000001", "text": "Ku\u0308sisime oma platvormil tegutsevatelt sisuloojatelt, kui tihti nad koosto\u0308id teevad, mille ja\u0308rgi nad koosto\u0308o\u0308partnereid valivad ning kuidas oma teenust hinnastavad. Tulemused on teie ees!"}, {"text_idx": "#000002", "text": "Kokku oli vastajaid 173, kellest enamik olid va\u0308iksema ja\u0308lgijaskonnaga n-o\u0308 mikroinfluencerid (kuni 5000 ja\u0308lgijat)."}, {"text_idx": "#000003", "text": "Neist 44% on teadlikult sisuloojana tegutsenud va\u0308hem kui aasta, 42% vastajatest oli sisuloome staaz\u030ci 1-3 aastat ning 14% vastajatel enam kui kolm aastat"}, {"text_idx": "#000004", "text": "Vanuselise jaotuse osas olid pea vo\u0303rdselt esindatud vanusegrupid 13\u201317, 18\u201324 ning 25\u201334."}, {"text_idx": "#000005", "text": "Kuna Promoty on keskendunud Instagrami koosto\u0308o\u0308dele, ei ole u\u0308llatav, et pea ko\u0303ik vastanud sisuloojad teevad koosto\u0308o\u0308postitusi just Instagrami platvormil."}, {"text_idx": "#000006", "text": "Teisel kohal on Facebook (16% vastajatest), millele ja\u0308rgneb blogi (12%) ning seeja\u0308rel YouTube (11%). Suurim u\u0308llataja on 2020. aasta kevadel kohalikul sotsiaalmeediamaastikul esile kerkinud TikTok, mis koosto\u0308o\u0308de arvu osas blogile ja YouTube\u2019ile palju alla ei ja\u0308a\u0308."}, {"text_idx": "#000007", "text": "Seda peegeldavad ka rahvusvahelised uuringud: Influencer Marketing Hub-i globaalne \u201dThe State of Influencer marketing\u201d uuringu kokkuvo\u0303te kinnitas, et suurim osa ehk 68% turundajatest teeb koosto\u0308id Instagramis. Sellele ja\u0308rgnes TikTok, kus koosto\u0308id teeb 45% turundajatest."}, {"text_idx": "#000008", "text": "Kuna globaalsed trendid jo\u0303uavad Eestisse tihtipeale mo\u0303ningase viiteajaga, vo\u0303ib eeldada, et la\u0308hiaastatel vo\u0303tab TikTok tugevama positsiooni ka kohalikul influencer turunduse maastikul."}, {"text_idx": "#000009", "text": "Koosto\u0308o\u0308de tiheduse osas kinnitas pea pool (49%) vastanud sisuloojatest, et teevad koosto\u0308id keskmiselt 1-3 korda kuus, ning kolmandik, et veelgi harvem."}, {"text_idx": "#000010", "text": "Mitu sisuloojat ma\u0308rkis, et koosto\u0308o\u0308de tihedus ei so\u0303ltu otseselt neist ning teatud hooaegadel (na\u0308iteks jo\u0303ulude eel) on koosto\u0308id rohkem: \u201cOleneb ta\u0308iesti, kui palju pakkumisi tuleb. Vahel pole mitu na\u0308dalat u\u0308htegi, vahel mitu u\u0308hes na\u0308dalas.\u201d"}, {"text_idx": "#000011", "text": "Vo\u0303rdluseks: enamik vastajatest postitab Instagrami mo\u0303ned korrad na\u0308dalas. Storydes ollakse aktiivsemad: 48% vastajatest u\u0308tles, et postitab storysse iga pa\u0308ev vo\u0303i isegi mitu korda pa\u0308evas."}, {"text_idx": "#000012", "text": "P. S. Kindlasti tasub influencerite valimisel heita pilk peale tema varasematele postitustele ning silma ja\u0308rgi kiirelt sponsoreeritud postituste osakaalu hinnata. U\u0308ldiselt kehtib reegel, et mida hoolikamalt sisulooja koosto\u0308o\u0308partnereid valib ehk mida harvemini ta koosto\u0308o\u0308postitusi teeb, seda siiramalt ja usaldusva\u0308a\u0308rsemalt see ja\u0308lgijatele mo\u0303jub."}, {"text_idx": "#000013", "text": "Kui tihti sa bra\u0308ndidega koosto\u0308o\u0308d teed?"}, {"text_idx": "#000014", "text": "Kui tihti sa Instagrami postitad?"}, {"text_idx": "#000015", "text": "Koosto\u0308o\u0308de valimisel loevad u\u0308hised va\u0308a\u0308rtused"}, {"text_idx": "#000016", "text": "Enamik vastanud sisuloojaid leiavad koosto\u0308o\u0308partnerid peamiselt Promotyst (44%) vo\u0303i vo\u0303tavad bra\u0308ndid nendega ise u\u0308hendust (35%), va\u0308iksem hulk (13%) po\u0308o\u0308rdub ise koosto\u0308o\u0308sooviga bra\u0308ndi poole."}, {"text_idx": "#000017", "text": "Nende seas, kes on ise bra\u0308ndide poole po\u0308o\u0308rdunud, on nii neid, kes on leidnud pikaajalisi koosto\u0308o\u0308partnereid, kui ka neid, kes ei ole oma kirjadele kunagi vastust saanud. \u201cIsegi kui ei huvita vo\u0303i u\u0308ldse ei ko\u0303neta, oleks ikkagi viisakas vastata,\u201d to\u0303des u\u0308ks vastanud sisuloojatest. \u201cEriti, kui ma kirjutan ja tegelt olen juba fa\u0308nn. Kui bra\u0308nd ei vasta, ja\u0308tab veidi halva maigu.\u201d"}, {"text_idx": "#000018", "text": "\u201cMul on olnud u\u0308ks koosto\u0308o\u0308, kus imelik hiina bra\u0308nd kirjutas mu pildi alla \u201dDM me\u201d ja ma arvasin, et see oleks lahe vastu vo\u0303tta. Toote eest maksid nemad, aga transpordi pidin ise tasuma, mis oli kallim kui toote enda hind. Kokkuvo\u0303ttes sain aru, et ma sooviks tulevikus vo\u0303tta vastu koosto\u0308id tuntumatelt, usaldusva\u0308a\u0308rsematelt bra\u0308ndidelt.\u201d"}, {"text_idx": "#000019", "text": "Koosto\u0308o\u0308de valimisel toodi ko\u0303ige olulisemate kriteeriumitena va\u0308lja:"}, {"text_idx": "#000020", "text": "\u2022 Toode peaks olema selline, mida ise kasutan (78%)\u2022 Bra\u0308ndi va\u0308a\u0308rtused peaksid minu va\u0308a\u0308rtustega u\u0308htima (74%)\u2022 Valdkond peaks olema selline, mis mu ja\u0308lgijatele korda la\u0308heb (67%)\u2022 Bra\u0308ndi esindaja peaks su\u0308mpaatse mulje ja\u0308tma (41%)\u2022 Koosto\u0308o\u0308ga kaasneb rahaline tasu (34%)\u2022 Ma peaks piisavalt loomingulist vabadust saama (32%)\u2022 Eelistan tuntud bra\u0308nde (25%)\u2022 Eelistan kohalikke tegijaid (21%)\u2022 Kampaania tasu peaks olema piisav (20%)"}, {"text_idx": "#000021", "text": "Nagu na\u0308ha, ei ole tasu suurus peamine kriteerium: \u201cKoosto\u0308o\u0308 peaks pakkuma mulle ro\u0303o\u0303mu ja samas peaks olema tasakaalus ka koosto\u0308o\u0308 eest saadav tasu,\u201d vo\u0303ttis u\u0308ks vastaja enamike sisuloojate mo\u0303tteviisi ha\u0308sti kokku."}, {"text_idx": "#000022", "text": "Koosto\u0308o\u0308de ajaraamistiku osas to\u0303des 44% sisuloojatest, et eelistab pikaajalisi koosto\u0308id, sest need annavad stabiilsuse ja kindlustunde. Samuti vo\u0303imaldab see vo\u0303tta vastu va\u0308hem koosto\u0308o\u0308pakkumisi ning seela\u0308bi teha koosto\u0308id vaid hoolikalt valitud bra\u0308ndidega. Seevastu 15% sisuloojatest u\u0308tles, et eelistab lu\u0308hialisi koosto\u0308id, ning u\u0308leja\u0308a\u0308nud ja\u0308id erapooletuks."}, {"text_idx": "#000023", "text": "\u201cEelistan kvaliteetseid koosto\u0308id ja teen neid sel po\u0303hjusel ka pigem harva. Pikaajaliste koosto\u0308o\u0308de miinuseks on minu silmis see, et selle ajaperioodi va\u0308ltel ei tohi teistest samasse kategooriasse langevatest toodetest juttu teha (ei ra\u0308a\u0308gi makstud reklaamist, vaid u\u0308leu\u0308ldiselt, sest olgem ausad \u2013 hea toon oleks siiski sajaprotsendiliselt sellisest asjast hoiduda).\u201d"}, {"text_idx": "#000024", "text": "Hind kujuneb vastavalt sisulooja ajakulule"}, {"text_idx": "#000025", "text": "Koosto\u0308o\u0308 tasu suuruse kujunemisel on suurem so\u0303nao\u0303igus influenceritel: enam kui kolmandik (37%) vastajatest no\u0303ustus va\u0308idetega \u201cmul on kindel hinnakiri, kui palju millise koosto\u0308o\u0308 eest ku\u0308sin\u201d ning \u201cenamikel juhtudel pakun ise bra\u0308ndile tasu suuruse\u201d"}, {"text_idx": "#000026", "text": "Seevastu 25% vastanud sisuloojatest to\u0303des, et \u201cenamikel juhtudel pakub bra\u0308nd tasu suuruse\u201d ja \u201cenamasti no\u0303ustun bra\u0308ndi pakutud tasuga\u201d. Loomulikult toodi ka mitmel korral selgitusena va\u0308lja, et \u201ckui bra\u0308nd mulle va\u0308ga meeldib, olen valmis hinnas alla tulema.\u201d"}, {"text_idx": "#000027", "text": "Kolmas, suurem osa (29%) to\u0303des, et teevad koosto\u0308id valdavalt toodete eest, misto\u0303ttu on seda rahalisse tasusse u\u0308mber arvestada keeruline."}, {"text_idx": "#000028", "text": "Hinnastamist mo\u0303jutab ka koosto\u0308o\u0308 olemus: 55% sisuloojatest kinnitas, et ku\u0308sib ainult story-po\u0303histe koosto\u0308o\u0308de eest madalamat tasu kui postituste eest. \u201cPostitusele peaks olema motiveeriv tasu,\u201d selgitas u\u0308ks vastaja. \u201cVastasel juhul kaalun va\u0308ga, kas postitus on va\u0308a\u0308rt, sest reklaam on alati va\u0308ike proovikivi sinu ja ja\u0308lgijate suhtele.\u201d"}, {"text_idx": "#000029", "text": "Selle osas, kuidas mo\u0303jutab koosto\u0308o\u0308 tasu etteantud postituse tekst, jagunesid sisuloojad vo\u0303rdselt kolme leeri: kolmandiku jaoks teeb see koosto\u0308o\u0308 lihtsamaks, misto\u0303ttu ku\u0308sitakse va\u0308iksemat tasu, kolmandik ku\u0308sib ko\u0303rgemat tasu ning kolmandiku jaoks ei ma\u0308ngi see hinnastamisel rolli."}, {"text_idx": "#000030", "text": "\u201cKui turundaja soovib ha\u0308sti loomulikult tehtud (elu osana) postitust, siis vo\u0303ib ka hinnas kaubelda,\u201d selgitas u\u0308ks loomingulisust hindav sisulooja. \u201cKui peab lisama 10 teemaviidet ja on veel etteantud pilt vms, siis kindlasti ku\u0308siks ko\u0303rgemat tasu.\u201d"}, {"text_idx": "#000031", "text": "Mitmel korral mainiti ka suhtlust ettevo\u0303ttega: kui bra\u0308ndi esindaja ja\u0308tab su\u0308mpaatse mulje, on ka sisuloojad vastutulelikumad. Seevastu \u201ckui kogu firmapoolne kommunikatsioon on halb, ku\u0308sin topelthinna vo\u0303i loobun u\u0308ldse,\u201d selgitas u\u0308ks vastajatest."}, {"text_idx": "#000032", "text": "\u201cKui bra\u0308nd on igas asjas tore ja vastutulelik, kuid minu hinnano\u0303ue on nende jaoks eelarvest va\u0308ljas, siis olen no\u0303us hinda alla laskma. Kui bra\u0308nd dikteerib va\u0308ga palju, on karmide no\u0303uetega ja pakub tasuks pelgalt kommiraha, siis u\u0308tlen koosto\u0308o\u0308 a\u0308ra. Mu hinnad on ko\u0303rged, kuna minu Instagrami feed ei ole reklaamitahvel. Vo\u0303tan harva koosto\u0308id vastu ja ka panustan nendesse.\u201d"}, {"text_idx": "#000033", "text": "Samuti kiputakse ko\u0303rgemat tasu ku\u0308sima va\u0308ga tuntud bra\u0308ndidelt: \u201cMa olen tubli va\u0308ikeettevo\u0303tjaga leebem (sageli teen tasuta), aga suure kasumliku ettevo\u0303tte ka\u0308est ootan va\u0308a\u0308rikat tasu.\u201d"}, {"text_idx": "#000034", "text": "Peamise hinnastamist mo\u0303jutava tegurina to\u0303i enamik sisuloojaid va\u0308lja aga hoopis aja ja teiste ressursside kulu, mis postituse tegemiseks kulub: \u201cKui palju vaeva na\u0308en sisu tegemiseks ja panustan oma aega (teen pildid, to\u0308o\u0308tlen jne)\u201d / \u201cKui kiiresti vaja sisu valmis saada. Kas on vaja kuskile kohale minna. Mida postituse tegemiseks veel teha on vaja.\u201d"}, {"text_idx": "#000035", "text": "Enamik vastanud sisuloojatest on valmis tegema koosto\u0308id ka ainult toodete eest \u2013 eeldusel, et see hu\u0308vitab postituse tegemiseks kulunud aja ning tegemist on tootega, mis neile meeldib ja mida nad kasutavad. Samuti on oodatud tootepo\u0303hised koosto\u0308o\u0308d, kui saadav tasu va\u0308hendab sisulooja igapa\u0308evaseid vo\u0303i igakuiseid va\u0308ljaminekuid: na\u0308iteks toidu kojuveo a\u0308pi tootekrediit."}, {"text_idx": "#000036", "text": "Siinkohal on tugev seos ja\u0308lgijaskonna suurusega: suurema ja\u0308lgijaskonnaga influencerid teevad tihtipeale ainult rahalise tasuga koosto\u0308id, samas kui alles alustavad sisuloojad on valmis vastu vo\u0303tma ka tootepo\u0303hiseid koosto\u0308id, et end sisuloojana to\u0303estada."}, {"text_idx": "#000037", "text": "\u201cTegemist on reklaamiga. See on to\u0308o\u0308, mille eest tuleb palka maksta. Toode on minule proovimiseks \u2013 et ma u\u0308ldse teaksin, mida ma promon. Reklaamid televisioonis ja reklaamtahvlitel maksavad tuhandeid eurosid ja firmade turundusjuhid on leidnud odava viisi oma toodete promomiseks \u2013 influencerid, kes on o\u0303nnelikud toodete u\u0308le. Mina sellist a\u0308rakasutamist ei poolda :)\u201d"}, {"text_idx": "#000038", "text": "Olulisimate valikukriteeriumitena toodi va\u0308lja, et"}, {"text_idx": "#000039", "text": "1) toode peab to\u0303eliselt meeldima ja leidma kasutust,2) pakkuma huvi ka sisulooja ja\u0308lgijaskonnale ning3) toote hind peab olema piisav, et hu\u0308vitada postituse tegemiseks kulunud aeg."}, {"text_idx": "#000040", "text": "Need sisuloojad, kellel on va\u0308lja kujunenud rahaline hinnakiri, arvestavad toote va\u0308a\u0308rtuse tihtipeale rahasse ning otsustavad selle po\u0303hjal, kas tasub koosto\u0308o\u0308 vastu vo\u0303tta."}, {"text_idx": "#000041", "text": "\u201cOlen valmis tegema koosto\u0308o\u0308d vaid toodete eest juhul, kui tegemist on tootega, mida oleksin nii vo\u0303i naa planeerinud osta ning mille hind on u\u0308le sellest summast, mida muidu na\u0308iteks blogipostituse eest ku\u0308siksin (ehk siis alates 250 eur). Vastasel juhul eelistan pigem ise maksta ja olla reklaamikohustusest prii.\u201d"}, {"text_idx": "#000042", "text": "Nagu iga (to\u0308o\u0308)suhte, on ka turundaja ja sisulooja suhte aluseks kommunikatsioon: nii u\u0308levaatliku kampaaniabriifi koostamine, et sisuloojal oleks kampaania sisust ja eesma\u0308rkidest hea arusaam, sisu koosko\u0303lastamine kui ka kampaaniaja\u0308rgne tagasiside."}, {"text_idx": "#000043", "text": "Selgus, et enamasti bra\u0308ndid sisu enne avaldamist u\u0308le ei vaata: 13% vastajatest to\u0303des, et seda juhtub va\u0308hem kui pooltel kordadel, 19% vastas \u201cmitte kunagi\u201d ja 20% saadab ise oma sisu bra\u0308ndile u\u0308levaatamiseks, et selles kindel olla."}, {"text_idx": "#000044", "text": "(Kuna Promotys on sisu u\u0308leslaadimine enne postitamist kohustuslik, palusime neid koosto\u0308id mitte arvestada.)"}, {"text_idx": "#000045", "text": "Samamoodi ei ole ilmselge vastastikune tagasiside andmine pa\u0308rast koosto\u0308o\u0308 lo\u0303ppu: 38% sisuloojatest on harjunud regulaarselt tagasisidet saama, 28% tunnistab, et seda juhtub \u201cpigem harva\u201d ning 35% to\u0303deb, et bra\u0308ndid omal algatusel tagasisidet ei anna."}, {"text_idx": "#000046", "text": "Kui tihti bra\u0308ndid sinult sisu ette ku\u0308sivad?"}, {"text_idx": "#000047", "text": "Kui tihti saad pa\u0308rast koosto\u0308o\u0308d tagasisidet?"}, {"text_idx": "#000048", "text": "Kirjalikku lepingut enamasti ei so\u0303lmita: 60% vastanud sisuloojatest ei ole seda kunagi teinud ning 18% so\u0303lmivad lepingu vaid siis, kui bra\u0308nd seda no\u0303uab. Tihti so\u0303lmitakse lepingud vaid pikaajaliste koosto\u0308o\u0308de jaoks vo\u0303i juhul, kui tegemist on tundmatu va\u0308lismaise bra\u0308ndiga."}, {"text_idx": "#000049", "text": "\u201cSeni pole selleks vajadust olnud, aga po\u0308o\u0308ran palju ta\u0308helepanu korralikule kommunikatsioonile, et ko\u0303ik soovid, tingimused ja hinnad oleks kirjalikus meilivahetuses olemas,\u201d po\u0303hjendas u\u0308ks oma valikut."}, {"text_idx": "#000050", "text": "\u2022 Instagram on endiselt olulisim influencer turunduse koosto\u0308o\u0308de platvorm, oodata on TikToki osakaalu kasvu."}, {"text_idx": "#000051", "text": "\u2022 Enamik sisuloojaid teeb koosto\u0308id keskmiselt 1\u20133 korda kuus, jo\u0303ulude eel tihedamalt."}, {"text_idx": "#000052", "text": "\u2022 Koosto\u0308o\u0308de valimisel on sisulooja jaoks olulisimad kriteeriumid:"}, {"text_idx": "#000053", "text": "1) tegemist on tootega, mida ta ise kasutab,2) bra\u0308ndi va\u0308a\u0308rtused u\u0308htivad sisulooja va\u0308a\u0308rtustega3) toote vo\u0303i teenuse valdkond on selline, mis sisulooja ja\u0308lgijaskonnale korda la\u0308heb."}, {"text_idx": "#000054", "text": "\u2022 44% sisuloojatest eelistab pikaajalisi koosto\u0308id, sest need annavad kindlustunde ning vo\u0303imaldavad teha va\u0308hem, hoolikamalt valitud koosto\u0308id. Seevastu 15% sisuloojatest eelistab lu\u0308hialisi koosto\u0308id, u\u0308leja\u0308a\u0308nud ja\u0308id erapooletuks."}, {"text_idx": "#000055", "text": "\u2022 Hinnastamist mo\u0303jutab eelko\u0303ige postituse tegemiseks vajalik aja- ja ressursikulu, samuti koosto\u0308o\u0308 formaat (ainult story-po\u0303histe koosto\u0308o\u0308de eest ku\u0308sitakse madalamat tasu kui postituste eest), bra\u0308ndipoolne kommunikatsioon ja bra\u0308ndi tuntus."}, {"text_idx": "#000056", "text": "\u2022 Enamik sisuloojatest on valmis tegema koosto\u0308id ka ainult toodete eest \u2013 eeldusel, et see hu\u0308vitab postituse tegemiseks kulunud aja ning tegemist on tootega, mis neile meeldib ja mida nad kasutavad."}, {"text_idx": "#000057", "text": "\u2022 Koosto\u0308o\u0308tingimustes lepitakse enamasti kokku meilitsi, lepinguid so\u0303lmitakse pigem harva."}, {"text_idx": "#000058", "text": "\u2022 Bra\u0308ndid enamasti ei ku\u0308si sisu enne avaldamist u\u0308levaatamiseks, ent paljud sisuloojad teevad seda ise, et postituse sobilikkuses kindel olla. Samuti to\u0303des enam kui pool sisuloojatest, et ei saa pea kunagi bra\u0308ndidelt tagasisidet, kui nad seda just ise ei ku\u0308si."}, {"text_idx": "#000059", "text": "Viisime la\u0308bi uuringu Eesti turundajate seas, et saada teada, kui teadlikult ja strateegiliselt meil influencer turundust tehakse: mille ja\u0308rgi koosto\u0308o\u0308partnereid valitakse, milliseid to\u0308o\u0308riistu kasutatakse ning millised on valdkonnas levinud murekohad.Ku\u0308sitlusele vastas..."}, {"text_idx": "#000060", "text": "Uuring: Mis seisus on influencer-turundus Eestis?"}, {"text_idx": "#000061", "text": "Uurisime kaheku\u0308mne viie tuntud Eesti bra\u0308ndi turundusjuhilt, kuidas nende ettevo\u0303ttes influencereid kaasatakse, millised on suurimad va\u0308ljakutsed ja kui suured on influencer turunduse eelarved. Ehkki valim koosnes va\u0308ga erineva valdkonna bra\u0308ndidest ning ja\u0308tsime ko\u0303rvale..."}, {"text_idx": "#000063", "text": "Influencer turunduse mo\u0303o\u0303tmineOstetud ja\u0308lgijate tuvastamineInfluencer'ite hinnad Eestis"}]